

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.586**

 (prot.Nr.46, 32.§)

**Par grozījumiem Daugavpils pilsētas domes 2017.gada 24.novembra lēmumā Nr.663 “Par nekustamā īpašuma Nikolaja ielā 9, Daugavpilī, daļas nodošanu bezatlīdzības lietošanā biedrībai „Atmiņu lāde””**

 Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 15.panta pirmās daļas 5.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, Daugavpils pilsētas domes, turpmāk – Dome, 2017.gada 24.novembra lēmumu Nr.663 “Par nekustamā īpašuma Nikolaja ielā 9, Daugavpilī, daļas nodošanu bezatlīdzības lietošanā biedrībai “Atmiņu lāde””, izskatot biedrības “Atmiņu lāde”, reģistrācijas Nr.40008233389, juridiskā adrese: Plāteru iela 23, Daugavpils, 2020.gada 7.septembra iesniegumu (reģistrēts Domē 2020.gada 7.oktobrī ar Nr.1169/1.2.-16) ar lūgumu pagarināt (08.12.2017.) telpām Nikolaja ielā 9, ar kopējo platību 60,9 m2 uz pieciem gadiem, ņemot vērā to, ka saskaņā ar Valsts ieņēmumu dienesta 2016.gada 18.marta lēmumu Nr.30.6-8.2/24260 biedrībai “Atmiņu lāde” ir sabiedriskā labuma organizācijas statuss darbības jomās – kultūras veicināšana, Domes Īpašuma komitejas 2020.gada 5.novembra sēdes atzinumu, Domes Finanšu komitejas 2020.gada 5.novembra sēdes atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Izdarīt Domes 2017.gada 24.novembra lēmumā Nr.663 “Par nekustamā īpašuma Nikolaja ielā 9, Daugavpilī, daļas nodošanu bezatlīdzības lietošanā biedrībai “Atmiņu lāde””, turpmāk – Lēmums, šādus grozījumus:

 1.1. Lēmuma 2.punktu izteikt šādā redakcijā:

“Uz 2020.gada 31.oktobri ēkas Nikolaja ielā 9, Daugavpilī, ar kadastra apzīmējumu 05000111724001 bilances vērtība sastāda 243341,31 EUR (divi simti četrdesmit trīs tūkstoši trīs simti četrdesmit viens eiro, 31 cents). Zemesgabala Nikolaja ielā 9, Daugavpilī, ar kadastra apzīmējumu 05000111724 bilances vērtība uz 2020.gada 31.oktobri sastāda 9375,00 EUR (deviņi tūkstoši trīs simti septiņdesmit pieci eiro, 00 centi)”.

 1.2. Lēmuma 3.punktā skaitļus “15.11.2020.” aizstāt ar skaitļiem “15.11.2025.”

 2. Uzdot Domes Īpašuma pārvaldīšanas departamentam sagatavot vienošanās projektu par grozījumu izdarīšanu Līgumā.

Domes priekšsēdētājs *(personiskais paraksts)* I.Prelatovs